«Yuventus» hujumchisi Krishtianu Ronaldu A Seriya 9-turidan o‘rin olgan «Jyenoa»ga (1:1) qarshi o‘yinda gol urdi. Bu 33 yoshli portugaliyalikning klublar darajasidagi 400-goli bo‘ldi. Ronaldu shundan 84tasini «Manchester Yunayted», 311tasini «Real» va 5tasini «Yuventus» tarkibida urgan. Ronaldu Yevropaning top-5 ligalari ichida bunday ko‘rsatkichga erishgan ilk futbolchi bo‘ldi. Ikkinchi o‘rinda «Barselona» hujumchisi Lionel Messi (388ta gol) boryapti. Undan keyingi o‘rinlarni Jimmi Grivz (366), Gerd Myuller (365), Stiv Blumer (317) va Diksi Din (310) egallab turibdi.